
Esselamu alejkum.  

Interesuje me da li se djevojčici može dati ime “Iman”? To ime se kod nas u posljednje vrijeme često nadijeva djevojcicama, meni i mome mužu se također sviđa, ali smo čuli da to ime ne treba da se daje djetetu.  

Da vas Allah nagradi za vaš odgovor.


* 
* 
* 
* 
* 
* 
* 

 
NADIJEVANJE IMENA IMAN, HUDA, TAKVA I SLIČNO

Alejkumusselam.


Oko nadijevanja imena ***[Iman](https://pitajucene.com/search/iman/questions/ "Pretraži pitanja o Imanu")***, Huda, Takva i slično učenjaci smatraju da nema neke šerijatske zapreke u tome. Ovaj stav, između ostalih, zastupa Komisija za fetve iz Saudijske arabije u sastavu Bin Baza, Gudejanija i Abderrezaka El-Afifija.


Od razloga sa kojima se pravda dozvola nadijevanja ovih imena, a prije svega imena Iman, je to što ova imena imaju lijepa značenja, a to je potvrđivanje istine, uputa i takvaluk (bogobojaznost), takođe ta imena ostavljaju lijep trag na duše onih koji su njima nazvane jer ih podsjećaju na iman i uputu i bogobojaznost.


S tim da ima nekih učenjaka poput šejha ***[Usejmina](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")*** koji smatraju da treba izbjegavati nadijevanje imena poput Iman, jer to ime u sebi nosi vid pohvale čišćenja od grijeha. A Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je promijenio ime Berra (Ona koja čini mnogo dobročinstvo) zato što to ime upućuje na pohvalu te osobe koja ga nosi. I smatra da se iz ovog hadisa zaključuje da imena ne trebaju imati značenja samopohvale.


Prema tome, nema smetnje da se nadijeva ime Iman, a to što neki smatraju da treba izbjegavati ne znači da je ***[haram](https://pitajucene.com/search/haram/questions/ "Pretraži pitanja o haramu")*** niti ***[mekruh](https://pitajucene.com/search/mekruh/questions/ "Pretraži pitanja o mekruhu")***, nego smatraju da je bolje da se izbjegava. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


